જૈન સમુદાયમાં ૬ સપ્ટેમ્બરના ગુરુવારથી ૧૩ સપ્ટેમ્બરના ગુરુવાર સુધી પર્વાધિરાજ પર્યુષણ ચાલશે. જૈનોમાં આ સૌથી મોટું ૮ દિવસનું પર્વ છે. દર વર્ષે ચાતુર્માસમાં ઉજવાતા પર્યુષણના અંતિમ દિવસે સંવત્સરી કહેવાય છે. સાત દિવસ સાધના અને આઠમો છેલ્લો દિવસ સિદ્ધિનો માનવામાં આવે છે. દરમિયાન ગુરુવારથી પર્યુષણના આરંભ સાથે જ દેરાસરો, ઉપાશ્રયો, સંઘોમાં સવારથી મોડી સાંજ સુધી તેની રોનક જોવા મળશે. શહેરના દેરાસરોમાં સવારે ૫ વાગ્યાથી પ્રતિક્રમણ, ભક્તામણ સ્ત્રોતનું પઠન કરાશે. યુવાનો, મોટેરાઓ આઠ દિવસના પૌષધ સાથે જ સાધુ જીવન પાડશે. આ સિવાય વિવિધ સંઘોમાં સિદ્ધિતપ, શ્રેણીતપનું પણ આયોજન કરાયું છે. વળી, સંઘો, ઉપાશ્રયોમાં સવારે વ્યખ્યાન, બપોરે દેવવંધન બાદ સાંજે પ્રતિક્રમણ અને રાત્રિએ ભક્તિભાવના કરાશે.